
Implantuojamų vidinio dirbtinio širdies skilvelio sistemų techninė specifikacija 
(orientacinis kiekis 10 vnt.)

	Eil. Nr.
	Parametrai
(specifikacija)
	Reikalaujamos parametrų reikšmės
	Tiekėjo siūlomos įrangos parametrų reikšmės (įrašomos tikslios ir konkrečios reikšmės)
	Failo, dokumento pavadinimas ir puslapio Nr., pažymintis vietą, kurioje yra siūlomus techninius parametrus patvirtinantys dokumentai, siūlomos prekės katalogo numeris

	1.
	Implantuojamo vidinio dirbtinio širdies skilvelio paskirtis
	1. Prietaisas ilgalaikei mechaninei asistuojančiai kraujotakai palaikyti, skirtas suaugusiems, laukiantiems širdies transplantacijos arba suaugusiųjų nuolatinei tikslinei terapijai;
2. Prietaisas perima kairiojo skilvelio funkciją (pilnai arba dalinai - priklausomai nuo skilvelio būklės), atkurdamas paciento sistemos perfuziją ir tuo pačiu sumažindamas esamą patologiją.
	
	

	2.
	Veikimo principas
	1. Kraujo tėkmę sukuria išcentrinio srauto rotacinis siurblys, siurblio išstumiamo kraujo srautas statmenas siurblio išilginei ašiai;
2. Rotorius nekontaktuoja su paviršiais;
3. Rotorių laiko tik magnetinė ir/arba hidrodinaminė levitacija, nėra mechaninių ar skysčiu tepamų guolių.
	
	

	3.
	Su krauju kontaktuojantys paviršiai
	1. Minimaliai aktyvuojantys kraujo krešėjimą; 
2. Apikalinis žiedas pagamintas iš PTFE veltinio arba lygiavertės medžiagos;
3. Apikalinė kaniulė pagaminta iš titano su lydžiomis titano mikrosferomis arba lygiavertės medžiagos;
4. Ištekėjimo kaniulė (kraujagyslinis protezas) pagaminta iš pinto poliesterio arba lygiavertės medžiagos, impregnuota želatina.
	
	

	4.
	Implantuotą dirbtinį širdies skilvelį ir paciento nešiojamą kontrolės/valdymo įrenginį jungiantis parakorporalinis kabelis
	1. Kabelis vientisas, per odos pjūvį sujungiantis dirbtinį širdies skilvelį (išcentrinį siurblį) su išoriniu kontrolės/valdymo įrenginiu arba sudėtinis, sudarytas iš dviejų kabelių - prijungto prie dirbtinio širdies skilvelio ir išvesto iš paciento pilvo kabelio bei su šiuo kabeliu sujungiamo antro kabelio, kitu galu jungiamo prie kontrolės/valdymo įrenginio;
2. Minimalaus skersmens, atsparus lankstymui.
	
	

	5.
	Laikikliai perkutaninio kabelio fiksavimui
	Laikiklis perkutaninio kabelio fiksavimui (≥ 50 vnt. kiekvienam prietaisui)
	
	

	6.
	Dirbtinio širdies skilvelio veikimas
	Rotoriaus sukimosi greičio keitimo ribos ne siauresnės kaip nuo 3000 aps./min iki 4000 aps./min
	
	

	7.
	Paciento nešiojamas dirbtinio širdies skilvelio kontrolės/valdymo įrenginys
	1. Su rezerviniu akumuliatoriumi, užtikrinančiu kontrolės/valdymo įrenginio darbą bei dirbtinio širdies skilvelio veikimą nustatytu rotoriaus sukimosi greičiu imtinai iki 15 min. ir palaikančiu maitinimą garsiniam bei vizualiniam pavojaus signalui „Nėra maitinimo“;
2. Vizualinis pavojaus signalas atvaizduojamas lietuvių kalba.
	
	

	8.
	Dirbtinio širdies skilvelio kontrolės/valdymo įrenginio maitinimo šaltiniai
	1. Mobilus maitinimo blokas;
2. Paciento nešiojami akumuliatoriai.
	
	

	9.
	Reikalavimai paciento nešiojamiems akumuliatoriams
	1. Sistemos (dirbtinio širdies skilvelio bei kontrolės/valdymo įrenginio) darbo laikas, maitinant iš vieno akumuliatorių komplekto - ne mažiau kaip 8 val. (užtikrinant 5 l/min kraujo tėkmę); 
2. Akumuliatoriai turi būti atsparūs drėgmei bei dulkėms;
3. Sistemos maitinimui naudojamo akumuliatorių komplekto svoris ne daugiau kaip 1 kg;
4. Dirbtinio širdies skilvelio komplekte ne mažiau kaip du darbiniai akumuliatorių komplektai.
	
	

	10.
	Dirbtinio skilvelio kontrolės/valdymo įrenginio mobilus maitinimo blokas
	Portatyvus maitinimo blokas maitinamas iš 230 V, 50 Hz elektros tinklo
	
	

	11.
	Paciento nešiojamų akumuliatorių įkroviklis
	1. Maitinamas iš 230 V, 50 Hz elektros tinklo; 
2. Tinkamas visų su įranga pateikiamų akumuliatorių (2 komplektų) krovimui vienu metu; 
3. Kontroliuojantis akumuliatorių būklę bei automatiškai reguliuojantis krovimo parametrus.
	
	

	12.
	Priemonės paciento nešiojamiems dirbtinio širdies skilvelio sistemos komponentams susidėti
	1. Paciento dėvima dėklų ir diržų sistema, skirta kontrolės/valdymo įrenginio bei darbinio akumuliatorių komplekto nešiojimui, tolygiai paskirstant paciento pečiams bei nugarai tenkantį svorį;
2. Persimetus diržą per petį nešiojamas krepšys, talpinantis kontrolės/valdymo įrenginį bei darbinį akumuliatorių komplektą;
3. Vandeniui atsparus krepšys, skirtas naudoti pacientui prausiantis duše, talpinantis kontrolės/valdymo įrenginį bei darbinį akumuliatorių komplektą;
4. Persimetus diržą per petį nešiojamas kelioninis krepšys, talpinantis atsarginį kontrolės/valdymo įrenginį bei atsarginį akumuliatorių komplektą.
	
	

	13.
	Techninis suderinamumas
	1. Visi komplektuojami įrenginiai yra tarpusavyje pilnai suderinami, sudarantys vieningą sistemą; (kartu su pasiūlymu būtina pateikti atitinkamą gamintojo arba tiekėjo patvirtinimą, kad visi komplektuojami įrenginiai bus tarpusavyje pilnai suderinami, sudarantys vieningą sistemą)
2. Komplekte yra pateikiamos visos vienkartinės priemonės, reikalingos sėkmingam bei saugiam sistemos implantavimui; (kartu su pasiūlymu būtina pateikti atitinkamą gamintojo arba tiekėjo patvirtinimą, kad komplekte bus pateikiamos visos vienkartinės priemonės, reikalingos sėkmingam bei saugiam sistemos implantavimui)
3. Tiekėjas įsipareigoja savo sąskaita (be jokių papildomų mokesčių) aprūpinti LSMUL Kauno klinikų Širdies centrą sisteminiais monitoriais (darbiniu ir atsarginiu - tiekėjo), skirtais dirbtinio širdies skilvelio sistemos darbo kontrolei bei derinimui. (kartu su pasiūlymu būtina pateikti atitinkamą tiekėjo patvirtinimą, kad Kauno klinikų Širdies centras tiekėjo sąskaita (be jokių papildomų mokesčių) bus aprūpinamas sisteminiais monitoriais (darbiniu ir atsarginiu - tiekėjo), skirtais dirbtinio širdies skilvelio sistemos darbo kontrolei bei derinimui)
	
	

	14.
	Daugkartinio naudojimo įranga
	1. Panaudai turi būti pateikiami: mobilus maitinimo blokas, paciento akumuliatorių įkroviklis, sisteminiai monitoriai, atsarginis pacientui skirtas dirbtinio širdies skilvelio kontrolės/valdymo įrenginys (kartu su pasiūlymu būtina pateikti atitinkamą tiekėjo patvirtinimą, kad panaudai bus pateikiama: mobilus maitinimo blokas, paciento akumuliatorių įkroviklis, sisteminiai monitoriai, atsarginis pacientui skirtas dirbtinio širdies skilvelio kontrolės/valdymo įrenginys);
2. Įranga turi būti pateikiama ir techniškai aptarnaujama tiekėjo sąskaita (be jokių papildomų mokesčių) visą sistemos eksploatavimo laiką (kartu su pasiūlymu būtina pateikti atitinkamą tiekėjo patvirtinimą, kad įranga bus pateikiama ir techniškai aptarnaujama tiekėjo sąskaita (be jokių papildomų mokesčių) visą sistemos eksploatavimo laiką).
	
	



Pastabos, specialieji reikalavimai:
1. Perkamos tarpusavyje techniškai derinamos implantuojamos vidinio dirbtinio širdies skilvelio sistemos su būtinais priedais, todėl šis pirkimas į atskiras pirkimo dalis neskaidomas.
2. Viešojo pirkimo komisijai pareikalavus, techninių parametrų atitikimo įvertinimui, turi būti pateikti siūlomų prekių pavyzdžiai.
3. Siūlomos prekės privalo turėti CE sertifikatą arba EB deklaraciją.
4. Į pasiūlymo kainą turi būti įskaičiuotos prekių pristatymo išlaidos.
5. Į pasiūlymo kainą turi būti įskaičiuotas vartotojų apmokymas naudoti įrangą (po apmokymų pateikti apmokymų aktą / sertifikatą arba kitą mokymų faktą įrodantį dokumentą):
5.1. Mokymai ≥ 5 medicininio personalo darbuotojų (mokymų trukmė: ne mažiau kaip 4 akademinės valandos).
6. Sistemos sudedamųjų dalių techninė priežiūra atliekama tiekėjo sąskaita (be jokių papildomų mokesčių) visą sistemos eksploatavimo laiką (kartu su pasiūlymu būtina pateikti atitinkamą tiekėjo patvirtinimą, kad sistemos sudedamųjų dalių techninis aptarnavimas bei priežiūra bus atliekama tiekėjo sąskaita (be jokių papildomų mokesčių) visą sistemos eksploatavimo laiką).
7. Kartu su įranga pateikiama dokumentacija:
7.1. Vartotojo instrukcija lietuvių ir anglų kalba;
7.2. Periodiškai atliekamų techninės priežiūros (TP) darbų sąvadas, su nuorodomis į gamintojo techninės eksploatacijos dokumentus. Reglamente taip pat nurodoma: TP periodiškumas, darbo priemonės, dalys ir medžiagos, reikalingos TP atlikti, bei jos darbų trukmė. Jei gamintojas TP nereglamentuoja - vietoje reglamento Tiekėjas pateikia pažymą, jog gamintojas TP nenumato;
7.3. CE sertifikato arba EB deklaracijos kopija. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.

